Arī brīvprātīgais MENTORS var palīdzēt!

Onkoloģisko pacientu atbalsta biedrības „Dzīvības koks” brīvprātīgie mentori ir cilvēki, kuri paši izgājuši cauri diagnozei un ir gatavi sniegt atbalstu citiem. Tas nozīmē, ka mentors var:

1. pastāstīt savu pieredzi par ārstēšanu, izmeklējumiem u.c.;

2. vadoties no savas pieredzes arī ieteikt, kur un kā pieteikties, kā parūpēties par savlaicīgu izmeklējumu un citu manipulāciju pieejamību;

3. nepieciešamības gadījumā var norādīt, kur meklēt informāciju;

4. kļūt par atbalstu un sarunu biedru, ja tāds nepieciešams.

Kā saņemt mentoru?

1. Ja esi ieradies Latvijā un jūties nedrošs, kā rīkoties tālāk ar savu diagnozi (pats vai tuvinieks) un esi satraucies, kā visu pārdzīvot, zvani uz telefonu 26323636.  
2. Tur atbildēs "Dzīvības koks" pārstāvis, kurš izjautās par situāciju, lai zinātu, kurš no mentoriem būtu piemērotākais.  
3. Informācija tiks nodota mentoram, mentors zvanīs cilvēkam, kam vajadzīgs padoms.  
4. Kā tālāk noris konsultācijas un sarunas, tas jau atkarīgs no sarunas garuma un smaguma.  
  
**Ko mentori var:**Mentori var palīdzēt daloties savā pieredzē, kas katram ir unikāla. Tajā pašā laikā, ja mentors ir izgājis cauri līdzīgai situācijai un diagnozei, kā zvanītājs, tad tas noteikti var palīdzēt!  
**Ko mentori nevar un nekad arī nedarīs:**mentori nekad nesniegs informāciju par ārstēšanos un neārstēs pa telefonu!   
  
Katra cilvēka pieredze (arī līdzīgu diagnožu gadījumā) ir unikāla! Daudz kas ir atkarīgs no tā, kā mēs paši spējam mobilizēt savus spēkus un savu gribu, saprotot, ka slimība ir kāds dzīves posms, kas jāizdzīvo, kam jātiek pāri!  
Dzīve arī PĒC vēža turpinās!